Egervári Sándor, a magyar labdarúgó-válogatott szövetségi kapitánya, augusztus 26-án hirdette ki huszonnégy főből álló keretét a románok, valamint az észtek elleni mérkőzésre. A keretben három játékos volt található, akik korábban még nem léptek pályára a nemzeti csapatban, ők: Fiola Attila, Gyömbér Gábor és Megyeri Balázs. Szeptember 1-jén sérülés miatt kikerült a csapatból Mészáros Norbert, helyére a Haladás védőjét, a szintén újonc, Devecseri Szilárdot hívta be a kapitány. Kovács István eredetileg csak az észtek ellen lépett volna pályára, azonban szeptember 5-én az U21-es válogatott Eb-selejtezőjén kulcscsonttörést szenvedett.